3. pielikums

Madonas novada pašvaldības domes

20.12.2022. lēmumam Nr. 819

(Prot. Nr. 29, 9. p.)

**VIENOŠANĀS PAR GROZĪJUMIEM**

**2021. gada 9. novembrī noslēgtajā deleģēšanas līgumā par pārvaldes uzdevuma –   
aprūpes mājās pakalpojuma sniegšana personas dzīvesvietā Madonas novada Ērgļu, Jumurdas un Sausnējas pagastā – īstenošanu**

**Madonas novada pašvaldība**, reģistrācijas Nr. 90000054572, juridiskā adrese Saieta laukums 1, Madona, Madonas novads, LV-4801, (turpmāk – Pašvaldība), kuru saskaņā ar

un

**Biedrība “Latvijas Samariešu apvienība”**, reģistrācijas Nr. 40008001803, juridiskā adrese Katoļu iela 22, Rīga, LV-1003 (turpmāk – Biedrība) kuru saskaņā ar Biedrības statūtiem pārstāv \_\_\_\_\_\_ (turpmāk abi kopā saukti- Puses, katrs atsevišķi – Puse)

ņemot vērā, ka:

1) starp Pusēm noslēgts deleģēšanas līgums par pārvaldes uzdevuma – nodrošināt aprūpes mājās pakalpojuma sniegšanu personas dzīves vietā Madonas novada Ērgļu, Jumurdas un Sausnējas pagastā – deleģēšanu Biedrībai (turpmāk – Deleģējuma līgums), kas ir spēkā līdz 2023. gada 28. februārim,

2) Madonas novada pašvaldības dome 2022. gada \_\_\_. decembrī pieņēma lēmumu Nr. \_\_\_\_ (protokols Nr.\_\_\_, \_\_\_.p.) “\_\_\_\_\_\_\_\_\_\_\_\_”, kurā apstiprināti grozījumi Deleģējuma līgumā, paredzot grozīt finansējumu par pārvaldes uzdevuma īstenošanu;

vienojas noslēgt šāda satura vienošanos par grozījumiem starp Pusēm 2021.gada 9. novembrī noslēgtajā Deleģējuma līgumā (turpmāk – Vienošanās):

1. Puses vienojas grozīt Deleģējuma līguma 3.2. punktu un izteikt to šādā redakcijā:

“Gadījumā, ja aprūpējamais ir pēcoperācijas vai citā smagā stāvoklī un aprūpes apjoms pārsniedz 40 stundas mēnesī uz aprūpējamo, Pašvaldības Sociālais dienests paaugstina maksu par aprūpes mājās pakalpojumu atbilstoši Biedrības iesniegtajam finanšu pamatojumam, nepārsniedzot 9,50 *euro* par stundu.”

2. Puses vienojas grozīt Deleģējuma līguma 3.6. punktu un izteikt to šādā redakcijā:

“3.6. **Biedrība** reizi mēnesī, līdz 10. (desmitajam) datumam, sniedz **Pašvaldības** Sociālajam dienestam informāciju par personām, kas iepriekšējā mēnesī saņēmušas Aprūpes mājās pakalpojumu. **Biedrība**, sniedzot minēto informāciju, tajā ietver ziņas par katru personu, kas saņēmusi Aprūpes mājās pakalpojumu, norādot vārdu, uzvārdu, Sociālā dienesta lēmuma par aprūpes mājās pakalpojuma nepieciešamību datumu un numuru, saņemtā aprūpes mājās pakalpojuma veidu un apjomu, kādā saņemts aprūpes mājās pakalpojums, personas līdzdalības maksājuma apmēru, ja tāds paredzēts.”

3. Puses vienojas grozīt Deleģējuma līguma 3.7. punktu un izteikt to šādā redakcijā:

“3.7. **Pašvaldība** izvērtē **Biedrības** Līguma 3.6. apakšpunktā sniegto informāciju par personām, kas saņēmušas pārvaldes uzdevuma ietvaros sniegto aprūpes mājās pakalpojumu, un ne vēlāk kā 10 (desmit) darba dienu laikā no informācijas saņemšanas dienas ieskaita **Biedrības** kontā finanšu līdzekļus par attiecīgajā mēnesī sniegtajiem pakalpojumiem atbilstoši Līguma 3.1. apakšpunktā noteiktajam izcenojumam, atņemot personas līdzdalības maksājumu.”

4. Grozīt Deleģējuma līguma pielikumu “Finansējums pārvaldes uzdevuma īstenošanai Ērgļu, Jumurdas un Sausnējas pagastos” un izteikt to jaunā redakcijā un pievienot pie šīs Vienošanās kā pielikumu.

5. Vienošanās noteikumi stājas spēkā 2023.gada 1.janvārī un ir Deleģējuma līguma neatņemama sastāvdaļa.

6. Visi strīdi un nesaskaņas par šo vienošanos, ko nevar noregulēt starp pusēm pārrunu ceļā, tiek risināti Latvijas Republikas tiesu iestādēs atbilstoši Latvijas Republikā spēkā esošajiem normatīvajiem aktiem.

7. Vienošanās sastādīta uz 2 (divām) lapām valsts valodā un parakstīta elektroniski.

|  |  |
| --- | --- |
| **PAŠVALDĪBA** | **BIEDRĪBA** |